काठमाडौँ । चलचित्र ’यो पागल मन’ भोलि शुक्रबार अर्थात असार २९ गतेबाट देशव्यापी प्रदर्शनमा आउने भएको छ।
लभस्टोरी जनरामा निर्माण भएको चलचित्र यो पागल मनमा गौरी मल्ल, बिनोद न्यौपाने, रिचा सिहं ठकुरी, राजेश ढुंगाना, एनि कँुवर लगाएतका कलाकारको मूख्य भूमिका रहेको छ।
त्रिकोणात्मक प्रेम कथामा आधारित यस चलचित्रमा बिनोद न्यौपानेलाई लभर ब्वाईको रुपमा देखाईएको छ भने नाई नभन्नु ल मार्फत चलचित्रमा डेब्यु गरेकी नायिका रिचा सिंह ठकुरीले ५ बर्षपछि यसै चलचित्र मार्फत कमब्याक गर्दैछिन्।
यस्तै यो चलचित्रमा गौरी मल्ल पनि सशक्त भूमिकामा छिन्। यो चलचित्रलाई निर्देशन कल्याण अधिकारीले गरेका हुन् । उनको पनि यो डेब्यु चलचित्र हो ।
यो चलचित्रमा अर्जुन पोखरेलको संगीत, राजु किरात राईको द्धन्द्ध निर्देशन, दयाराम पाण्डेको गीत रहेको छ। आफुले कार्यक्रम गरेर पहिला फिल्म घोषणा गरेपनि यो पागल मनले अरु तीन नेपाली चलचित्रसँग जुध्नु पर्ने भएको छ।
यसरी जुधाएकोमा दुःख व्यक्त गर्दै नेपाली फिल्महरु एक आपसमा जुध्दा कुनै पनि फिल्मलाई फाईदा नहुने निर्देशक एवम् निर्माता कल्याण अधिकारीले बताएका छन्।
धेरै दुःख गरी आफुले ३ बर्षको समय पश्चात रिलिज गर्न खोजे पनि काठमाडौं उपत्यका र मोफसलमा धेरै हल पाउन नसकेको उनको गुनासो छ।
यो चलचित्रले काठमाडौं उपत्यकामा ७ ओटा सिनेमा हल र मोफसलमा १२ ओटा सिनेमा हल पाएको पनि निर्देशक तथा निर्माता कल्याण अधिकारीले जानकारी दिए।
काठमाडौं । नेपाली नृत्य प्रतियोगिता बुगी वुगीबाट कविता नेपाली लोकप्रिय भइरहेकी छिन् । बुगीवुगी विजेता उनी आफ्नो कला र संगै बौद्धिकताको कारणले पनि चर्चामा रहिन् । सामन्य परिवारकी उनले बुगी वुगी जित्नुले उनले आफ्नो जीवनमा एक कदम अगाडी बढेकी पनि छिन्।
शारीरिक सुन्दरताले पनि आकर्षक कविता नेपाली अभिनय गरेको म्युजिक भिडियो केही दिन अगाडी सार्वजनिक भएको थियो । पहिलो पटक म्युजिक भिडियोमा काम गरेता पनि म्युजिक भिडियोमा संगै काम गरेका अभिनेता पल शाहले धेरै कुरा सिकाएको हुनाले सजिलो भएको उनले बताएकी छिन् । पल शाहसंग संगै पर्दामा देखिन पाउनु आफ्नो लागि राम्रो अवसर रहेको बताउंदै उनले कलाकारिता क्षेत्रमा अगाडी बढ्नको त्यो अनुभवले आफूलाई सघाउ पुग्ने बताएकी छिन्।
अरु सामान्य नेपाली परिवार जस्तै कविताको परिवारले पनि उनलाई नृत्यमा भन्दा बढी पढाइमा केन्द्रित रहन सुझाव दिन्थ्यो र नृत्यलाई भविष्य नसोंचेर, राम्रो जागिरमा स्थापित हुन सल्लाह दिन्थ्यो । तर बुगीवुगी जितेपछि भने परिवारले आफूलाई पूर्ण साथ दिएको उनी बताउँछिन्।
कविताका अनुसार, उनी स्कुल पढ्दा टमब्वे जस्तै थिइन् । केटी साथी भन्दा उनका केटा साथी धेरै थिए । त्यसैले उनलाई प्रेम प्रस्ताव, प्रेम पत्रहरु आएनन् । बुगी वुगी जितिसकेपछि सामजिक संजालमा केहीले त्यस्ता किसिमका संदेश पठाउने गरेको उनी बताउँछिन्।